**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈւԹՅԱՆ ԿԱՌԱՎԱՐՈւԹՅՈւՆ**

**ՈՐՈՇՈւՄ**

**ՙ\_\_՚\_\_\_\_\_\_\_\_\_\_\_\_\_2021 թ. N \_\_\_\_-Ա**

**ՏԱՐԱԾՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ**

 Հիմք ընդունելով «Կառավարչական իրավահարաբերությունների կարգավորման մասին» Հայաստանի Հանրապետության օրենքի 5-րդ հոդվածի 5-րդ, 6-րդ և 7-րդ մասերը` Հայաստանի Հանրապետության կառավարությունը որոշում է.

1. Հայաստանի Հանրապետության սեփականություն հանդիսացող Հայաստանի Հանրապետության Արագածոտնի մարզ, քաղաք Ապարան, Մ. Բաղրամյան փողոցի 2-րդ փակուղու 1 հասցեում գտնվող անշարժ գույքի 2-րդ հարկից 396 446 ՀՀ դրամ սկզբնական արժեքով 64.51 քառ.մետր մակերեսով տարածքը հետ վերցնել Հայաստանի Հանրապետության տարածքային կառավարման և ենթակառուցվածքների նախարարության Պետական գույքի կառավարման կոմիտեից և ամրացնել Հայաստանի Հանրապետության արդարադատության նախարարությանը՝ Հարկադիր կատարումն ապահովող ծառայության տարածքային ստորաբաժանման տեղակայման նպատակով:

 2. Հայաստանի Հանրապետության տարածքային կառավարման և ենթակառուցվածքների նախարարության Պետական գույքի կառավարման կոմիտեի նախագահին՝ սույն որոշումն ուժի մեջ մտնելուց հետո, մեկամսյա ժամկետում, Հայաստանի Հանրապետության արդարադատության նախարարի հետ համատեղ, Հայաստանի Հանրապետության օրենսդրությամբ սահմանված կարգով իրականացնել սույն որոշման 1-ին կետում նշված տարածքի հանձնման-ընդունման աշխատանքները:

**Տ Ե Ղ Ե Կ Ա Ն Ք – Հ Ի Մ Ն Ա Վ Ո Ր Ո Ւ Մ**

**«ՏԱՐԱԾՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

Համաձայն ՀՀ կառավարության 13.06.2019թ. թիվ 750-Ա որոշման՝ Հայաստանի Հանրապետության Արագածոտնի մարզի Ապարան քաղաքի
Մ. Բաղրամյան փողոցի 2-րդ փակուղու 1 հասցեում գտնվող 1206.66 քառ. մետր մակերեսով ուսումնական մասնաշենքը և դրա զբաղեցրած, օգտագործման ու սպասարկման համար անհրաժեշտ 0.45 հեկտար մակերեսով հողատարածքը հետ է վերցվել Նուբարաշենի մարզառազմական մասնագիտացված դպրոց պետական ոչ առևտրային կազմակերպությունից և թողնվել Պետական գույքի կառավարման կոմիտեի տնօրինությանը: Համաձայն նույն որոշման 3-րդ կետի՝ հանձնարարվել էր Պետական գույքի կառավարման կոմիտեի նախագահին՝ նշված անշարժ գույքի հետագա օգտագործման վերաբերյալ ներկայացնել առաջարկություն:

Հիմք ընդունելով վերը նշված հանձնարարականը, ինչպես նաև հաշվի առնելով պետական մարմինների տեղակայման առաջնահերթությունը՝ Պետական գույքի կառավարման կոմիտեն համապատասխան գրություններով դիմել է որոշ պետական մարմինների՝ վերը նշված շենքում վերջիններիս տարածքային ստորաբաժանումների տեղակայման նպատակով :

Պետական գույքի կառավարման կոմիտե համապատասխան առաջարկություն ներկայացվել է միայն ՀՀ արդարադատության նախարարության կողմից : Վերջինս համապատասխան գրությամբ դիմել է Կոմիտե՝ առաջարկելով ՀՀ Արագածոտնի մարզի Ապարան քաղաքի Մ. Բաղրամյան փողոցի 2-րդ փակուղու 1 հասցեում գտնվող անշարժ գույքի 2-րդ հարկից 64.51 ք.մ մակերեսով տարածքն ամրացնել նախարարությանը՝ Հարկադիր կատարումն ապահովող ծառայության տարածքային ստորաբաժանման տեղակայման նպատակով:

Հաշվի առնելով վերոգրյալը՝ Պետական գույքի կառավարման կոմիտեն մշակել է «Տարածք հետ վերցնելու և ամրացնելու մասին» ՀՀ կառավարության որոշման նախագիծը, որով առաջարկվում է ՀՀ Արագածոտնի մարզ, քաղաք Ապարան, Մ. Բաղրամյան փողոցի 2-րդ փակուղու 1 հասցեում գտնվող անշարժ գույքի 2-րդ հարկից 64.51 քառ.մետր մակերեսով տարածքը հետ վերցնել Հայաստանի Հանրապետության տարածքային կառավարման և ենթակառուցվածքների նախարարության Պետական գույքի կառավարման կոմիտեից և ամրացնել Հայաստանի Հանրապետության արդարադատության նախարարությանը:

**ՏԵՂԵԿԱՆՔ**

**Այլ իրավական ակտերում կատարվող փոփոխությունների կամ լրացումների վերաբերյալ**

«Տարածք հետ վերցնելու և ամրացնելու մասին» Հայաստանի Հանրապետության կառավարության որոշման նախագծիընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտություն չկա:

**ՏԵՂԵԿԱՆՔ**

**Պետական կամ տեղական ինքնակառավարման մարմինների բյուջեներում ծախսերի և եկամուտների ավելացման կամ նվազեցման վերաբերյալ**

«Տարածք հետ վերցնելու և ամրացնելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում:

**ՏԵՂԵԿԱՆՔ**

**«Տարածք հետ վերցնելու և ամրացնելու մասին»**  **Հայաստանի Հանրապետության կառավարության որոշման նախագծի մշակման գործընթացում ներգրավված ինստիտուտների և անձանց մասին**

 «Տարածք հետ վերցնելու և ամրացնելու մասին» Հայաստանի Հանրապետության կառավարության որոշման նախագիծը մշակվել է Պետական գույքի կառավարման կոմիտեի կողմից: